CELEX: 62011TN0182
Language: sk
Date: 2011-03-28 00:00:00
Title: Vec T-182/11: Žaloba podaná 28. marca 2011 — Dacoury-Tabley/Rada

21.5.2011   
            
            
               SK
            
            
               Úradný vestník Európskej únie
            
            
               C 152/29
            
         Žaloba podaná 28. marca 2011 — Dacoury-Tabley/Rada
   (Vec T-182/11)
   2011/C 152/51
   Jazyk konania: francúzština
   
      Účastníci konania
   
   
      Žalobca: Philippe Henry Dacoury-Tabley (Abidžan, Pobrežie Slonoviny) (v zastúpení: G. Collard, advokát)
   
      Žalovaná: Rada Európskej únie
   
      Návrhy
   
   Žalobca navrhuje, aby Všeobecný súd:
   
               —
            
            
               určil, že nariadenie Rady č. 85/2001 z 31. januára 2011, uverejnené 2. februára 2011 v Úradnom vestníku Európskej únie, a rozhodnutie Rady 2011/71/SZBP z 31. januára 2011, uverejnené 2. februára 2011 v Úradnom vestníku Európskej únie, nie sú vo vzťahu k žalobcovi Philippeovi Henrymu Dacourymu-Tableymu skutkovo podložené,
            
         
               —
            
            
               a preto
               
                           —
                        
                        
                           zrušil nariadenie Rady č. 85/2011 z 31. januára 2011 a rozhodnutie Rady 2011/71/SZBP z 31. januára 2011,
                        
                     
                           —
                        
                        
                           subsidiárne nariadil stiahnutie mena Philippe Henry Dacoury-Tabley zo zoznamu priloženého k uvedenému nariadeniu a rozhodnutiu.
                        
                     
         
      Dôvody a hlavné tvrdenia
   
   Na podporu svojej žaloby, žalobca uvádza dva žalobné dôvody.
   
               1.
            
            
               Prvý žalobný dôvod je založený na porušení povinnosti odôvodniť, keďže dôvody zápisu žalobcu do zoznamu osôb a subjektov, na ktoré sa vzťahujú obmedzujúce opatrenia, boli mechanicky zopakované bez uvedenia presnej skutkovej okolnosti umožňujúcej posúdiť relevantnosť tohto zápisu.
            
         
               2.
            
            
               Druhý žalobný dôvod je založený na zjavne nesprávnom posúdení v rozsahu, v akom:
               
                           —
                        
                        
                           sa žalobcovi vytýka skutočnosť, že sa odmietol podriadiť prezidentovi A. Ouattarovi, pričom žalobca sa podľa jeho tvrdení pokúsil podriadiť mu Centrálnu banku štátov Západnej Afriky, ktorej bol guvernérom, (ďalej len „CBŠZA“),
                        
                     
                           —
                        
                        
                           sa žalobcovi vytýka skutočnosť, že prispel na financovanie nezákonnej vlády L. Gbagba, pričom však operácie CBŠZA údajne nijako finančne nepodporili vládnu moc,
                        
                     
                           —
                        
                        
                           žalobca okrem iného už nebol guvernérom CBŠZA v čase prijatia napadnutého nariadenia a rozhodnutia.